Държавен вестник, бр. 26, 2019 г., стр. 79

БРОЙ  26	
Д Ъ Р Ж А В Е Н  В Е С Т Н И К 	
СТР.  79  
(3) Лицата по ал. 1 подписват декларация 
за опазване на тайната и за неразгласяване 
на факти и обстоятелства по ал. 2. 
(4) Образците на декларациите по ал. 1 и 
3 се утвърждават от изпълнителния директор 
на агенцията.
Чл. 15. (1) За резултатите от всяка из­
вършена проверка се съставя констативен 
протокол в срок до 10 дни от приключване 
на проверката. В случаите по чл. 12, ал. 2 
срокът за съставяне на констативния протокол 
започва да тече от датата на получаване на 
писменото становище.
(2) Констативният протокол съдържа обект 
на проверката, факти и обстоятелства, ус­
тановени при извършването на проверката, 
констатирани нарушения, ако има такива, 
други обстоятелства, свързани с проверката, 
както и при необходимост задължителни 
предписания с определен срок за изпълнение.
(3) Констативният протокол се изготвя в 
два екземпляра – по един за лечебното заве­
дение и за агенцията.
(4) Констативният протокол се подписва 
от лицата, включени в комисията по чл. 10, 
ал. 1, и се връчва на директора, съответно на 
управителя, на лечебното заведение в срок до 
3 дни от изготвянето му.
(5) Отказът на лицето да приеме протокола 
се удостоверява с подписа поне на един сви­
детел, като в протокола се отбелязват трите 
имена, ЕГН и адресът му. В този случай 
протоколът се смята за връчен на лечебното 
заведение.
(6) Констативният протокол се връчва 
на директора, съответно на управителя, на 
лечебното заведение от лице, включено в 
комисията по чл. 10, ал. 1, или от длъжност­
но лице на съответната регионална здравна 
инспекция по седалището на лечебното заве­
дение. Констативният протокол може да се 
изпрати на лечебното заведение по пощата с 
обратна разписка.
(7) След връчване на констативния протокол 
направените констатации не могат да бъдат 
преразглеждани, изменяни или отменяни.
(8) В случаите, когато проверката е започ­
нала по сигнал на граждани или други заин­
тересовани лица, изпълнителният директор 
на агенцията ги уведомява за резултатите от 
проверката в 7-дневен срок от връчване на 
констативния протокол.
Чл. 16. В случай че в хода на извършва­
ната проверка се установи административно 
нарушение, оправомощените длъжностни лица 
съставят актове за установяване на админи­
стративни нарушения по реда на Закона за 
административните нарушения и наказания.
Чл. 17. (1) В зависимост от вида и характера 
на констатираните нарушения изпълнителният 
директор на агенцията издава наказателно 
постановление по реда на Закона за админи­
стративните нарушения и наказания и/или:
1. заличава регистрацията на лечебното 
заведение по реда на чл. 45 от Закона за ле­
чебните заведения; 
2. прави мотивирани предложения до:
а) министъра на здравеопазването – за 
отнемане на разрешения за лечебна дейност 
на лечебни заведения по чл. 9 и чл. 10, т. 3, 
3а, 3б, 6 и 7 от Закона за лечебните заведения;
б) министъра на здравеопазването – за 
налагане на административни наказания и 
прилагане на принудителни административни 
мерки в рамките на неговата компетентност;
в) съответния министър – за налагане на 
дисциплинарно наказание на директора на 
лечебното заведение по чл. 5, ал. 1 от Закона 
за лечебните заведения; 
г) ръководителя на лечебното заведение – за 
налагане на дисциплинарни наказания на 
съответните работници и служители.
(2) Към предложението по ал. 1, т. 2 се 
прилага копие от констативния протокол от 
извършената проверка, както и други мате­
риали при необходимост.
(3) Лицата по ал. 1, т. 2, до които е напра­
вено предложението, са длъжни в 30-дневен 
срок да уведомят изпълнителния директор 
на агенцията за предприетите от тях мерки.
Чл. 18. При констатиране на признак/при­
знаци на извършено престъпление се прилага 
чл. 33, ал. 2 от Закона за административните 
нарушения и наказания.
Чл. 19. (1) Изпълнителна агенция „Ме­
дицински надзор“ има право да получава 
периодично и при поискване информация от 
Националната здравноосигурителна каса и 
нейните териториални структури, Национал­
ния център по обществено здраве и анализи и 
застрахователите по чл. 83, ал. 1 от Закона за 
здравното осигуряване, която е необходима за 
извършване от страна на агенцията на анализ 
за състоянието и тенденциите за развитие на 
здравноосигурителната система, здравното 
състояние на населението и други въпроси, 
свързани с него.
(2) При искане на друга държава – член­
ка на Европейския съюз, или Европейската 
комисия агенцията предоставя информация 
относно резултатите от проверките и мерките 
за контрол, които са свързани с качеството 
и безопасността на извършваните дейности, 
както и за вноса на тъкани и клетки.
Раздел III
Условия и ред за провеждане на обучение на 
служителите, които извършват проверки по 
чл. 2, ал. 1, т. 2
Чл. 20. (1) Медицинските специалисти от 
агенцията, които извършват проверки по чл. 2, 
ал. 1, т. 2 в лечебните заведения, преминават